আলেহান্দ্রো সাবেয়া (, ; ৫ নভেম্বর ১৯৫৪ – ৮ ডিসেম্বর ২০২০) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিভার প্লেত, লা প্লাতা এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেছিলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেলেছিলেন।  ১৯৭৪–৭৫ মৌসুমে, আর্জেন্টিনীয় ফুটবল ক্লাব রিভার প্লেতের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। রিভার প্লেতের হয়ে ৪ মৌসুম খেলার পর, তিনি ইংরেজ ক্লাব শেফিল্ড ইউনাইটেডে যোগদান করেছিলেন, যেখানে তিনি ২ মৌসুমে ৭৬ ম্যাচে ৮টি গোল করেছিলেন। অতঃপর তিনি প্রায় ২ মিলিয়ন ইউরোর বিনিময়ে লিডস ইউনাইটেডে যোগদান করেছিলেন। পরবর্তীতে, তিনি লা প্লাতা, গ্রেমিও এবং ফেরো সারিল ওয়েস্তের হয়ে খেলেছিলেন। সর্বশেষ ১৯৮৮–৮৯ মৌসুমে, তিনি ইরাপুয়াতোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।  ১৯৮৩ সালে, সাবেয়া আর্জেন্টিনার হয়ে আন্তর্জাতিক পর্যায়ে অভিষেক করেছিলেন, যেখানে তিনি ৮ ম্যাচে অংশগ্রহণ করেছিলেন। তিনি আর্জেন্টিনার হয়ে ১৯৮৩ কোপা আমেরিকায় অংশগ্রহণ করেছিলেন।  খেলোয়াড়ি জীবনের ইতি টানার পর ২০০৯ সালে, সাবেয়া লা প্লাতার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। লা প্লাতায় ২ মৌসুমের জন্য ম্যানেজারের দায়িত্ব পালন করার পর তিনি আর্জেন্টিনায় ম্যানেজার হিসেবে পুনরায় ফিরে এসেছিলেন; আর্জেন্টিনার হয়ে ম্যানেজার হিসেবে ২০১৪ ফিফা বিশ্বকাপের রানার-আপ হয়েছিলেন।  দলগতভাবে, খেলোয়াড় হিসেবে সাবেয়া সর্বমোট ৫টি শিরোপা জয়লাভ করেছিলেন, যার মধ্যে ৩টি রিভার প্লেতের হয়ে এবং ২টি লা প্লাতার হয়ে জয়লাভ করেছিলেন। অন্যদিকে, ম্যানেজার হিসেবে, তিনি ২টি শিরোপা জয়লাভ করেছেন; যার সবগুলো লা প্লাতার হয়ে জয়লাভ করেছিলেন।   মৃত্যু  ২০২০ সালের ৮ই ডিসেম্বর তারিখে, ৬৬ বছর বয়সে, সাবেয়া হৃদরোগে আক্রান্ত হয়ে মৃত্যুবরণ করেছেন। তিনি তার সতীর্থ দিয়েগো মারাদোনার মৃত্যুর দুই সপ্তাহ পরে মৃত্যুবরণ করেছেন।   পরিসংখ্যান   ম্যানেজার   দল  যোগদান  প্রস্থান  রেকর্ড ম্যাচ  জয়  ড্র  হার            লা প্লাতা  ১৫ মার্চ ২০০৯  ৩ ফেব্রুয়ারি ২০১১  || আর্জেন্টিনা  ২ আগস্ট ২০১১  ৩০ জুলাই ২০১৪সর্বমোট—   অর্জন  থাম্ব|alt=Sabella pitchside dramatically celebrating Estudiantes victory in the Argentine Primera División in 2010|ডান|150px|২০১০ সালে লা প্লাতার হয়ে উদ্বোধনী শিরোপা জয়লাভ করার পর সাবেয়া   খেলোয়াড়  রিভার প্লেত প্রিমিয়ার বিভাগ: ১৯৭৫ মহানগর, ১৯৭৫ জাতীয়, ১৯৭৭ মহানগর  লা প্লাতা প্রিমিয়ার বিভাগ: ১৯৮২ মহানগর, ১৯৮৩ জাতীয়   ম্যানেজার  লা প্লাতা কোপা লিবের্তাদোরেস: ২০০৯ প্রিমিয়ার বিভাগ: ২০১০ উদ্বোধনী ফিফা ক্লাব বিশ্বকাপ রানার-আপ: ২০০৯  আর্জেন্টিনা ফিফা বিশ্বকাপ রানার-আপ: ২০১৪   তথ্যসূত্র    বহিঃসংযোগ   আলেহান্দ্রো সাবেয়ার বিবরণ    বিষয়শ্রেণী:১৯৫৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯৮৩ কোপা আমেরিকার খেলোয়াড় বিষয়শ্রেণী:২০১৪ ফিফা বিশ্বকাপের ম্যানেজার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:লিগা এমএক্সের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এস্তুদিয়ান্তেস লা প্লাতার ফুটবলার বিষয়শ্রেণী:বুয়েনোস আইরেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:বুয়েনোস আইরেসের ফুটবলার